Сибин Тодоровић рођен је у Куршумлији. Син је мајора Вукоја Тодоровића, команданта граничног одсека са седиштем у Куршумлији. Сибин је завршио војну академију и ратове дочекао као официр. У чувеном Гвозденим пуку борио се са својим Топличанима све до краја 1915. године. Био је командир чувене 2. чете 2. батаљона, коју је од њега касније преузео поручник Ђорђе Миличић. Ова чета се под командом капетана Тодоровића прославила на Церу и Колубари а Сибин је у тим борбама рањен на Слатини 28. 10. 1914. године. У јеку Церске битке, капетан Тодоровић и његова 2.чета су се посебно истакли на одлучујућем правцу битке када су извршили јуриш на Текериш и преотели тај положај од непријатеља. Тада је и настала она чувена народна: "„Дођи Швабо да видиш, где је српски Текериш. ..""